Automatikus kétoldalas/duplex nyomtatás bekapcsolása (ha elérhető)
A papírfogyasztás csökkentése érdekében a kétoldalas/duplex funkció lehetőség szerint automatikusan be van kapcsolva. Azt javasoljuk, hogy tartsa meg ezt a beállítást, mivel így csökkentheti a készülék használatának környezetre gyakorolt hatását.

Energiafogyasztás és bekapcsolási idő
A készülék energiafogyasztása a használat módjától függ. A készüléket úgy terveztük, hogy segítsen Önnek az energiafogyasztás – és ezzel a költségek – kezelésében, illetve csökkentésében. Az utolsó nyomtatási feladatot követően a készülék Készenléti üzemmódba lép. Ilyenkor a nyomtatás igény esetén azonnal folytatódhat. Ha a készüléket hosszabb ideig nem használja, az Energiatakarékos üzemmódba lép. Ilyenkor a következő nyomtatás előtt eltelő aktiválási idő némileg hosszabb, mint Készenléti üzemmódban. Az alapbeállítások megváltoztatásáról a Felhasználói kézikönyvben olvashat. Azt javasoljuk, hogy tartsa meg az alapbeállításokat, mivel így takarékoskodhat a legjobban az energiával. Valamennyi, az ENERGY STAR® program által jóváhagyott készülék megfelel az ENERGY STAR – a kormányzat támogatásával működő független program – által felállított energiahatékonysági követelményeknek.

Papírtípusok
Ez a készülék újrahasznosított és új (egy környezetvédelmi program előírásainak megfelelő) papírra egyaránt képes nyomtatni, amivel megfelel az EN12281 európai szabványnak és a hasonló minőségi előírásoknak. Akár 64 g/m2 tömegű, kevesebb nyersanyagot tartalmazó papír is használható.